LidanRubinov/Halacha-QA huggingface dataset:
שאלה: חזרה בתשובה: שמי חני, חיילת משוחררת. חשוב לי לציין כי מעולם לא הייתי באתר זה, ואני מקווה שאוכל להעביר את שאלתי בצורה הטובה ביותר. אני מגיעה מבית מסורתי- שומרי שבת, מקפידים על כשרות. אחי התאום- חוזר בתשובה בשנים האחרונות, וניתן להגדירו כחרדי (לדעתי מתון, הוא התגייס לצבא), עם השנים הוא מתחזק יותר ויותר-החל לשמור נגיעה, ושואף ללמוד בישיבת "חזון עובדיה" לאחר שחרורו מצה"ל. שאלתי- בתקופה האחרונה אני מוצאת את עצמי נמשכת לזרם הדתיים הלאומיים (העובדה שהם ליברלים, הדעות שלהם), אני חושבת שאני רוצה לחזור בתשובה (אך מתונה- אני כן מעוניינת ללמוד תואר אקדמי בעתיד,לעבוד וכו ). כל החברות שלי הן חילוניות גמורות (מלבד 2-שהן מקפידות לשמור שבת), כפי שכבר ציינתי יש לי אח חוזר בתשובה. אני מרגישה מבולבלת ולא יודעת מאיפה להתחיל- מצד אחד- אני מוקפת בחברה חילונית, מצד שני-אחי התאום הוא חרדי, ולא פעם שמעתי אותו יוצא כנגד הדתיים הלאומיים באמרות כאלה ואחרות,ומצד שלישי- הוריי הם מסורתיים. אני כאילו במערבולת- מסורתיים,חרדיים,חילוניים, ואני בכלל מוצאת את עצמי מתאהבת לאט בזרם הדתיים הלאומיים. אך מרגיש לי כאילו אני צריכה להיוולד למשפחה כזו,להיות בסביבה של דתיים לאומיים, כאילו אם לא הייתי באולפנה,"בני עקיבא" וכו,אני מעולם לא אוכל להשתייך "אליהם". אני לא יודעת מאיפה להתחיל- אני חוששת שמא זה רק הרגשה שתחלוף? עדיין לא חוויתי "הארה", מעולם לא הייתי בשיעור תורה (אני קצת סולדת מזה,כי זה מרגיש לי כמו הטפה). אני מקווה שניסחתי את הדברים ר.
תשובה: יישר כוח על הרצון לחפש את האמת ולא להיות מקובעת במוכר והבטוח בשבילך. ביהדות ישנם זרמים שונים ואין זה אומר שהאחד אמת ואילו השני שקר, אלא שבעים פנים לתורה, וכל אחד בוחר לו את הדרך שיותר מתאימה לעולמו האישי, ושדרכה בסופו של דבר הוא מגיע לקרבת אלוקים. נכון שלצערנו גם בזרם הדתי לאומי יש חסרונות כמו שקיימים חסרונות גם בזרמים אחרים, אך בודאי שאין זה נובע בגלל שהזרם הדתי לאומי מגדיר את עצמו ליברלי או פתוח או חפיפניק, אלא כך זו המציאות ותמיד יהיה הבדל בין המצב הרצוי למצב המצוי. בנוגע לאפשרות לשאול שאלות ולברר את דרכך, אני ממליץ לפנות למכון אורה לנשים, שם תוכלי להיפגש עם אנשים מקסימים שיאפשרו לך להכיר את היהדות בצורה מסודרת. בשורות טובות אברהם קריספין רב קהילה בישוב אדם
שאלה: האם לגויים ולנוכרים מותר ללמוד תנ"ך?: 1-אני קראתי שהנוצרים קוראים את התנ"ך ולומדים אותו. התורה נמצאת בתנ"ך. אז האם הנוצרים בעצם לומדים את התנ"ך? 2-האם מותר לגויים ולנוכרים(אמונה מונותאיסתית) ללמוד את התנ"ך מבחינה ההלכה היהודית? 3-האם מותר להם ללמוד את התנ"ך בלי התורה? האם אסור להם? אם לא, איך הם אמורים ללמוד את הקשר שלהם עם הקב"ה? איך הם אמורים ללמוד מוסר? איך הם אמורים ללמוד מה טוב ומה רע?
תשובה: מותר לגויים ללמוד תורה, נביאים וכתובים, כמובן- עם פירוש אמיתי, אותנטי, ולא פירוש מסולף המותאם לדת אחרת. חלק מנבואות הנביאים נאמרו לגויים באופן מכוון, וכי יעלה על הדעת שלגויים אסור ללמוד נבואות אלה? גם נבואות שנאמרו לעם ישראל מותר לגויים ללמוד.
שאלה: הכשרת כלים: קיבלתי סירים ממישהו שאימו נפטרה. לצערי הרב אימו אינה שומרת כשרות (היתה לה מערכת סירים אחת) הסירים הם סירי סולתם יש גם מחבתות של סולתם. האם יש אפשרות להכשיר אןתם לשימוש במטבח כשר? השאלה לא נובעת חלילה מקנטרנות אין לי אפשרות כרגע לרכוש סירים היות ושרק עכשיו התחלתי את חיי העצמאיים אם יש חילוק בין אשכנזים לספרדים אבקש לדעת את ההלכה לגבי האשכנזים
תשובה: אפשר להכשיר אותם כמו שמכשירים כלים לפסח. אני מביא לך כאן תשובות בענין. שים לב לדינים המיוחדים למחבת.
שאלה: יחסי אישות: בעלי עבר טראומה לפני שנה וחצי, ומאז עם בעיות רפואיות לא פשוטות. ב7 חודשים האחרונים סובל מבעיה רפואית נוספתבמערכת השתן שמונעת מאיתנו קיום יחסי אישות. אנו מנהלים אורח חיים דתי. הוא היה אצל מספר רופאים אך הבעיה עדיין לא נפתרה. אני בחורה צעירה מאוד ולכן המצב מתסכל מאוד מבחינתי, האם ניתן לעזור לנו?
תשובה: וברכת ד  שאלותיך הן בתחום הרפואה המסובכת שלא כל רב בקיא בהן ובייחוד בסיבוכים שאת מזכירה. על כן עצתי שתפני למכון פועה, בירושלים, שם יושבים רבנים ומחוברים עם רופאים מומחים, וביחד תנסו לפתור את הבעיה. ברור שבמכתב מייל ללא פרטים אי אפשר לענות על שאלות קשות כפי שהצגת. יהי רצון שהקב"ה ישלח רפואה שלמה לכל חולי עם ישראל, ולאשך בתוכם. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות עוף: קניתי עוף בכשרות בד"ץ ישא ברכה ואז ראיתי שזה לא מופיע ברשימת המומלצים שלכם, האם כשרות זו אולי נקראת בשם אחר אצלכם או שבאמת זה לא מהמומלצים שלכם?
תשובה: מצ"ב קישור, העוף מופיע ברשימה
שאלה: נידה: כבוד הרב אני בחורה בת 25 לא נשואה אני בנידה ומחר המשפחה שלי עולה להר המנוחות יש אזכרה לדוד שהיה קרוב לליבי מאוד רציתי לדעת אם מותר לי מבחינה הלכתית לעלות להר המנוחות?
תשובה: וברכת ד  כדאי לעמוד רחוק מהקבר עצמו, רק להסתכל מהשביל כך שלא תהי קרובה לקברים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: השגחת הרב מוצפי: מדוע אין אזכור באתר זה על השגחה של הרב מוצפי?
תשובה: לאחרונה התעדכן.
שאלה: חלוקת סוכריות: האם ראוי לחלק סוכריות לילדים בשבת באמצע התפילה שהם נכנסים לבית כנסת ומרעישים?
תשובה: לך. זו שאלה שכאשר אני מקבל אותה, אני שואל את עצמי: למה השואל שואל? אסביר: באתר "כיפה" יש כמה וכמה משיבים לתשובות, ואתה מתאר לעצמך שלכל אחד דעות משלו, הרי לא כולנו שכפול של אותה תפיסת עולם. אז אם אתה שואל האם מותר להדליק אור בשבת, כל המשיבים יענו שאסור. אם תשאל אם מותר להאזין לזמרת ברדיו- כבר תקבל מגוון של תשובות, המסתמכות על פוסקים כאלה ואחרים שהתייחסו לשאלה. אבל שאלה לגבי סוכריות בבית הכנסת-. אז במקרה השאלה הגיעה אלי, ואני חושב שזה נחמד ו"מגניב", אבל חברי שעונה גם הוא לשאלות, אם במקרה השאלה הייתה מגיעה אליו, היה עונה שסוכריות מקלקלות את השיניים, וחבר שלישי היה עונה שילדים זורקים את העטיפה של הסוכריות על רצפת בית הכנסת, ולכן. וחבר רביעי היה מתייחס לרעש שהילדים עושים (שלא במקרה הזכרת אותו בשאלה.) זו אינה שאלה הלכתית, או שאלת יסוד בהשקפה יהודית, וראוי לנהוג לפי השכל הישר, שהקב"ה חנן גם אותך בו, "והאמת וה אהבו".
שאלה: תמרים לחים (מג הול): כיצד יש לבדוק תמרים לחים (מסוג מג הול)? אנו קונים אותם בחנות טבע ושומרים אותם במקרר. חיפשנו באתר, אך לא מצאנו תשובה לכך.
תשובה: יש במצגת של ראש השנה
שאלה: אזכרה שנה 1:, שמי. אבי נפטר ב ד אב תשע"ג באיזה תאריך עלי לערוך את האזכרה ( השנה עכשיו מעוברת )? מתי אני מסיים לומר קדיש? באיזה תאריך ניתן לערוך בבית הכנסת יורצייט?.
תשובה: אבלים על הוריהם נוהגים מקצת אבלות במשך שניים עשר חודש, מפני כבוד אב ואם. גם בשנה מעוברת נוהג אבלות רק שניים עשר חודש, ובחודש הי"ג אינו נוהג שום אבלות. השנים עשר חודש מונים מיום הקבורה. נוהגים שבנים אומרים קדיש על פטירת הוריהם במשך אחד עשר חודש מיום הקבורה, וכתוב במדרשים גודל מעלת אמירתו, ושעל ידי זה פודה אביו ואמו מן הגהנום. לגבי קביעת התאריך המדוייק עיין ועיין עוד המקום ינחם אתכם בתוך שאר אבלי ציון וירושלים ולא תוסיפו לדאבה עוד.
שאלה: דיכאון: הרב. מידי פעם אני נכנס למצבי דיכאון קשים ומתחיל לסבול ממש מבפנים ומרגיש שרוצה להתפוצץ האם אתה יודע מה הסיבה לכך ואחך מתגברים על זה?
תשובה: לך. כאשר הולכים לרופא, ומתלוננים על כאב, הוא שואל הרבה שאלות כדי לברר את הרקע: היכן בדיוק הכאב? ממתי אתה מרגיש אותו? האם יש דברים שעשית שיכול להיות שיש להם קשר לכאב? וכו  וכו. אתה פונה ומציין שאתה מרגיש דיכאון קשה (!!!) איך אני יכול לנחש ממה אתה מרגיש שאתה מתפוצץ? ראשית, אני לא פסיכולוג ולא רופא נפש, אני לא יודע בן כמה אתה, אני לא יודע אם אתה נשוי ואשתך מעצבנת אותך, או הבוס בעבודה מעצבן אותך, וכו  וכו  וכו. לך לפסיכולוג, אולי הוא יוכל לעזור לך.
שאלה: כשרות משקה וודקה בטעם חריף דבש: הוודקה מעורבת כנראה עם בונדי ענבים האם הוודקה אלה עם תבלינים טוענים מה דינם?? רבה אליהו רבוח
תשובה: אנו מצטערים אבל לא כתבת מספיק פרטים על המוצר.ציין בבקשה את שם המוצר וארץ היצור ואת הרכיבים וכו. ניתן לחילופים לעיין באתר ולחפש אותו שם.
שאלה: תליית תמונה: אם אני תולה תמונה של שחקן כדורגל אני עובר על מצוות לא תעשה לך כל פסל וכל תמונה?
תשובה: לא
שאלה: מעמד נישואין מחודש: רציתי לברר האם ישנו ביהדות טקס הליך אשר משמעותו חידוש ברית הנישואין לזוג נשוי. אסביר: בן זוגי ואני נשואים משנת 2008 מיום נישואנו אנו מתמודדים עם קשיים רבים הקשורים לחולי, בעיות פרנסה, דיור, ריבים משפחתיים קשים (משפחה מורחבת) ועוד ועוד. אנו מאמינים שהדבר קשור לתאריך בו נישאנו, בדקנו זאת ואכן בתאריך בו נישאנו ישנה התשובה והסיבה. אנו זוג אוהב אשר אינו רוצה להיפרד חלילה, יחד עם זאת אנו רוצים לבצע טקס מעמד חדש לנדרי נשואינו (התחתנו כדת משה וישראל עם חופה וקידושין). האם יש טקס הליך משהו אשר יכול לתת לנו מענה לבקשתינו? אודה לך מאוד על תשובתך ועל חשיבה יצירתית בבקשתינו.
תשובה: לכם. אני לא שמעתי על כך שתאריך נישואין יכול לקבוע מה יהיה גורלם של חיי הנישואין. האם תאריך לידה של תינוק יכול לקבוע מה יהיה גורל חייו? מחשבה כזו הפוכה לחלוטין מן הבסיס האמוני של התורה שהקב"ה נתן לנו. הבסיס עליו "יושבת" התורה, הינו יכולת הבחירה החופשית של האדם. כי מה אומרת לנו התורה בגדול? אם תהיו "טובים"- תקבלו שכר. אם תהיו "רעים"- תקבלו עונש (פרשת "והיה אם שמוע" מתוך קריאת "שמע", אותה אנו אומרים לפחות פעמיים בכל יום). המחשבה כאילו תאריך הלידה קובע את גורל האדם, יוצאת מנקודת חשיבה כאילו יש דברים שהם יותר חזקים מן האדם, ומבחירתו, אם הוא נולד בתאריך "לא טוב"- הוא יתנהג "לא טוב", והיא בעצם מורידה מן האדם את האחריות למעשיו. "מה יכולתי לעשות? הרי נולדתי בתאריך מנחוס אז הוא גרם לי להתנהג בצורה כזו". ולגבי הנישואין שלכם: אם באמת ובתמים אתם רוצים לשפר את חיי הנישואין שלכם- לא תהיה לכם כל בעיה לעשות זאת, שום דבר לא יעמוד בדרככם ובפני רצונכם. אולי יהיה לכם אתגר לא קטן, אבל "זה יתכן, זה אפשרי." ולגבי מעמד חדש: לא, אני לא מכיר מעמד חידוש נישואין, ואינני מציע לכם להתגרש ולהנשא שנית. (ואולי אתה, מר גבר, בכלל כהן- אז לא תוכלו לשוב להנשא.) בהצלחה בשינוי!!!!!!
שאלה: כשרות רגילה: רציתי לשאול האם נקניקים למיניהם של מפעלים כגון זוגלובק, טאקו, יחיעם, הוד לבן שתחת השגחה של רבנויות קרית מלאכי, נהריה, צפת, מטה אשר וכו הם ברמה טובה של כשרות רגילה (לא מדובר במוצרי מהדרין)? ומה לגבי מוצרי בצק ממולא בשר של חברת מאמה מרי שתחת השגחת רבנות קרית ים?
תשובה: יש סיבות רבות מדוע מוצר מסוים לא נושא ציון כשרות "למהדרין". יתכן שהסיבה היא מחמת חומרי הגלם או בגלל תהליך היצור (בישול עכו"ם למשל) או בגלל שפשוט אין דרישה בשוק למוצר זה ברמת כשרות מהדרין ויתכן גם סיבות נוספות. באופן כללי יהודי שרוצה לאכול דווקא מהדרין צריך לרכוש מוצרי מהדרין בדווקא. אבל במידה ורצונך לצרוך מוצר מסוים ואין עליו כשרות מהדרין יש לפנות למשגיח של המפעל מסעדה בית מלון אולם ולספר לו את הסיפור ולשאול אותו מה דעתו.
שאלה: עמוד האש ועמוד הענן: לרב 1.מהם אותם הסימנים שעמ"י צריך להמשיך את מסעו במדבר? 2.איפה היה אותו ענן שהיה מכסה את המשכן בזמן המסע? האם היה נעלם? 3.לפי מה ידעו בנ"י שעליהם להתחיל ולהתכונן למסע? 4.מהו הערך החינוכי שאפשר ללמוד מהפרשה של עפי ה יחנו ועפ"י ה יסעו?האם את העניין של כמה חשוב לשמוע לציווי ה ולהשליך את זה לקיום מצוותיו 5.כשעמ"י חנה היה ענן שהיה מעל המשכן האם זה היה אותו ענן שהחליף את תפקידו ביום היה -עמוד ענן ובלילה עמוד אש?או שזה שני עננים נפרדים?
תשובה: התשובות לשאלות נמצאות בפרוש רש"י. חשוב מאוד להשתדל לעיין ברש"י (ובפרשנים נוספים) כאשר מתקשים בענין. יש ערך גדול ללמוד תורה מתוך עמל. 1. רש"י במדבר פרק ט פסוק יח:  על פי ה  יסעו  - כיון שהיו ישראל נוסעים היה עמוד הענן מתקפל ונמשך על גבי בני יהודה כמין קורה.  ועל פי ה  יחנו  - כיון שהיו ישראל חונים, עמוד הענן מתמר ועולה ונמשך על גבי בני יהודה כמין סוכה. 2. רש"י שמות פרק יג פסוק כא: את עמוד הענן הכין להנחותם על ידו, שהרי על ידי עמוד הענן הם הולכים, ועמוד הענן אינו לאורה אלא להורותם הדרך: 3. לפי מצבו של הענן   עיין בתשובה ל- 1 4. הערך החינוכי הוא להראות לנו כמה ד  מוכן להיות קרוב אלינו ולשמור עלינו - אם רק נהיה מוכנים להתקרב אליו. 5. רש"י שמות פרק יג פסוק כב  לא ימיש  - הקב"ה את עמוד הענן יומם ועמוד האש לילה. מגיד שעמוד הענן משלים לעמוד האש ועמוד האש משלים לעמוד הענן, שעד שלא ישקע זה עולה זה:
שאלה: כיסוי ראש וחזרה בתשובה: שמי מאיה ואני בת 22 אני באה ממשפחה חילונית מתל אביב בשנים האחרונות גיליתי את יהדותי מחדש ואת אמונתי ואהבתי לקב"ה. אני מנסה להתחזק וקוראת ולומדת הלכות, איני לובשת מלבושי גבר או בגדים חשופים ומקפידה על הכשרות בביתי טהרת המשפחה ומדליקה נרות שבת אבל עדיין יש לי קושי גדול מאוד לשמור שבת בעיקר מכיוון שאני מעשנת אני לא מכירה אנשים דתיים או מישהו שיוכל להכווין אותי ולעזור לי. ביום ראשון הקרוב אני מתחתנת ואני מאוד רוצה להתחיל ללכת עם כיסוי ראש אבל אני לא יודעת אם זה ר בהתחשב בקושי שלי עם שמירת השבת.אודה לך על תשובתך. מראש, מאיה
תשובה: לך מאיה. כל דבר טוב שתעשי- הוא חשוב, ואל תחשבי שאם את לא ר בדבר אחד, אז לדבר אחר שתעשי טוב, אין ערך. זה לא נכון. כל דבר טוב שאדם עושה- הקב"ה מחשיב לו את זה, ובמסכת "אבות" זה נכתב בצורה מדהימה: "מצוה- גוררת מצוה". פשוט כך. כל דבר טוב שעושים- מאפשר לעשות ביתר קלות דבר טוב נוסף. אז תשתדלי לעשות כמה שיותר טוב, וזה ימשוך עוד טוב ועוד טוב. אני ממליץ לך להקיש ב"גוגל" "ראש יהודי", וליצור קשר עם הסניף הקרוב אלייך. הם יעזרו לך מאד בתהליך.
שאלה: הנחת תפילין ופסח: כבוד הרב א. רציתי לדעת לגבי הנחת תפילין, לפעמים אני לא מספיק להניח תפילין בבקרים כיוון שאני צריך ללכת לבית הספר. שאלתי היא האם זה שאני לא מניח קבוע משנה והאם אפשר להניח אחרי הלימודים כשאני חוזר שזה בדרך כלל בסביבות 13:30 14:00? ב. האם בפסח צריך לזרוק את החמץ או שאפשר פשוט לרכז את כל החמץ במקום אחד סגור?
תשובה: א. מצוות תפילין היא מצווה שמקיימים רק בשעות ה"יום", כלומר: בין זריחת השמש לשקיעתה. אשר על כן, ניתן להניח תפילין גם אחרי הצהריים, עד שקיעת השמש. ב. לקראת פסח יש לבער את החמץ מן הבית, ואי אפשר להשאיר בבית חמץ ששייך לך. יש אפשרות למכור את החמץ לגוי, כמובן- לפני פסח. מכירה זו נעשית באמצעות הרב בבית הכנסת שלך.
שאלה: בתי דין: לרב! ישנו סכסוך עם שני שכנים. אחד מהם רוצה לפנות לבתי דין אזרחי והשני רוצה לפנות לבית דין רבני. על פי מי פוסקים?
תשובה: לך משאלתך ניכר שאינך מבין את חומרת הענין - כדי להדגים לך : שני שכנים אחד רוצה לנסוע בשבת והשני רוצה לנוח בשבת - כמי פוסקים. במובנים מסוימים פניה לבית משפט  אזרחי  זה חמור יותר כיון שעל איסור זה נאמר שמי שעובר עליו "מרים יד בתורת ישראל" (שו"ע חו"מ סי  כו ונו"כ שם). ויש לנדותו ולהחרימו וכד. לכן ברור שחובה על שני הצדדים לפנות אך ורק לדין תורה. אם האחד, חלילה, כופר בתורה ומסרב לבוא לדין תורה, אז השני יפנה לבית הדין ויבקש הדרכה מה מותר ומה אסור לו לעשות דודלוי 098987548
שאלה: לחיות מתוך אהבת השם: בזמן האחרון קרו בחיי דברים שגרמו לי להתחזק-מתוך יראה, שאני מפחדת שאם לא אתנהג כראוי אז השם לא יעזור לי. 1)האם זה נכון לנהוג ככה? בכלל אני מרגישה שאני עושה דברים כי צריך. 2)איך אני מגיעה לאהבת השם?
תשובה: הקשר שלנו עם הקב"ה מופיע בשני מישורים "אם כבנים" "אם כעבדים", כלומר מחד מדרגה של בן, קשר של אהבה, ומאידך מדרגה של עבד, קשר של יראה. אהבה ויראה הן שתי קומות בעבודת ה, הסדר הנכון הוא בתחילה יראה ועל גבה אהבה. לא ניתן להגיע לאהבת ה  (באמת) מבלי שקדמה לה יראה. על כן אשרייך, שאת הולכת בדרך הנכונה, ובע"ה עוד תזכי בהמשך להגיע גם לעבודת ה  מתוך אהבה. בהצלחה אברהם קריספין רב קהילה בישוב אדם
שאלה: בשר וחלב: מה דינה של צלחת חלבית מסוג קורנינג שחומם בה בטעות במיקרוגל מרק עוף?
תשובה: וברכת ד  אנו מתייחסים לקורנינג כזכוכית. ועל כן אפשר להכשיר בהגעלה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ברכה לאחר הצלת חיים: אני עוסק במקצוע הכולל טיפולי חירום בחולים. לעיתים לאחר טיפול שמעשית הציל חיי אדם ברצוני להודות לקב ה על הסיוע וההדרכה ועל הצלחת מעשי ידנו. האם ישנה ברכה שראוי שתאמר? האם ראוי שיהיה הבדל בין ברכה שתאמר במקרה קשה מאוד (הצלת חיים גרידא- החייאה מוצלחת) לעומת מקרה קשה אך שאינו ממש החייאה? בכבוד רב, שחר.
תשובה: תמיד ניתן להודות לקב"ה, ובאמת לא חסר על מה. אך את ברכת הגומל אומר רק החולה עצמו, וכך לשון הברכה "שגמלני ". בשורות טובות אברהם קריספין רב קהילה בישוב אדם
שאלה: תרו  מ מזיתים לאחר כבישתם: לכב הרב קניתי זיתים גולמיים טריים שנקטפו, בדוכן בשוק. לדוכן ולזיתים היה הכשר של רבנות ירושלים. אני עכשיו כובש אותם ובע"ה בעוד מספר חודשים יהיו זיתים כבושים. האם כשהם יהיו מוכנים אצטרך עוד פעם להפריש תרו"מ משום גמר מלאכה אע"פ שכבר הופרשו,או לא? ואם כן האם עם ברכה או לא? ב ו
תשובה: בשו"ע יור"ד ס  של"א כתוב: סעיף סב אין תורמין שבלים על חטים, וזיתים על שמן, וענבים על יין  אבל תורמים שמן על זיתים הנכבשים, ויין על ענבים לעשות צמוקים. סעיף סג תורמים זיתי שמן על זיתי כבש, אבל לא מזיתי כבש על זיתי שמן  מיין שאינו מבושל על המבושל, אבל לא מן המבושל על שאינו מבושל  מן הצלול על שאינו צלול, אבל לא משאינו צלול על הצלול  מתאנים על גרוגרות במנין מגרוגרות על תאנים במדה, אבל לא תאנים על גרוגרות במדה ולא גרוגרות על תאנים במנין, כדי שיתרום לעולם בעין יפה. ע"כ לשון השו"ע ומכיון שאין שונוי במהות הפרי כמו מזית לשמן או מענבים ליין מותר להפריש מזתים חיים למרות שטרם נכבשו.
שאלה: טהרה: אני 7 שבועות אחרי לידה ומשום מה אני לא מפסיקה לדמם הלכתי לרופא והוא אומר שיש חשש לשאריות שליא ברחם.הנקודה היא שהדם שיוצא לי הוא לא ממש דם אדום אלא זה בצבע חום.אני כרגע מחכה לאיזה בדיקה שיגידו לי מה זה ואיך לצאת מזה רציתי לשאול אם יש סיכוי להיטהר עם הדם הזה או שצריך לחכות עד שממש לא יהיה כלום.
תשובה: בעניינים אלו יש גופים תורניים - מקצועיים שמאפשרים מענה טלפוני (ב נשמת  נשים משיבות): בית הוראה לשאלות דחופות בענייני טהרה הקו הפתוח של נשמת מכון פועה
שאלה: אמונה בה,האם באמת הכול לטובה?: בזמן האחרון קרו המוון מקרי מוות ובכלל יש לא מעט אנשים שנפטרים כל יום אם זה ממחלות,אם זה מתאונות דרכים,אם זה מרצח,יש פוול סיבות. לפני שנתיים בערך ילד מהשבט שלי נסע בבוקר באופנים לתפילה ונדרס,לפני גם בערך 2-3 הייתה מישהי ביישוב שלי שעשתה המווון שיעורי תורה וכל שבוע עשתה שיעורי תורה לנשים וילדים ופתאום יום אחד היא פשוט נהייתה חולה ולאחר כמה חודשים נפטרה ואפילו לא זכתה להיות בבת מצווה של הבת שלה שהייתה צריכה להיות באותו החודש ובסוף הבת מצווה נדחתה.יש עוד המוון מקרים שאנשים צדיקים פתאום ביום אחד נפטרים,בנאדם קם להתפלל מוקדם כוולה בן 13 מה כבר הוא עשה בחחים שלו שמגיע לו למות??כל הזמן אומרים שהכול לטובה,שהכול מלמעלה,איך בדיוק?!איך זה שילד בן 13 בולך לתפילה ונדרס בדרך זה לטובה??איך זה שמישהי שמלמדת ילדים הלכות וקוראת איתם תהילים נפטרת זה לטובה??איך? זה באמת באמת לא כזה נראה לטובה.אז למה לי להתפלל לרפואת אנשים אם כלכך הרבה אנשים שאני מתפללת לרפואתם נפטרים וכלום לא עוזר?!? איפה הרחמים על ילדה שמתייתמת בגיל 12?על 11 ילדים שנשארים לבד בלי אבא ובלי אימא?!איך ה רחמן בדיוק??ביינתיים שום דבר פה לא נראה לי כרחמים.שמישהי ביום האזכרה של בעלה ואז אימא שלה נפטרת בדיוק באותו היום.שאיזה סוחבת בבטן שלה 9 חודשים תינוק ואב ביום אחד הוא פשוט מת לה בבטן בלי לתת לה את הצאנס לראות אותו,להתפלל עליו.מה לטובה פה??אין כאן שום טוב,מה טוב שגם הבנים שישלה חיים?!זה לא נס זה סתם ניסיון לנחם שלא עובד. אני אשמח אם תסבירו לי את הנקודה הזו.
תשובה: מתוקה. איזו שאלות. הכי נוקב והכי קשה בעולם. הכי קשה בעולם. אנחנו מתמודדים עם כ"כ הרבה רע בעולם הזה, כ"כ הרבה כאב, כ"כ הרבה עוולות ואי-צדק, וכמה שאנחנו רוצים להאמין שהכל לטובה אנחנו פשוט לא מצליחים. איפה דיין אלמנות? איפה אבי יתומים? איפה א-ל אמונה ואין עוול? היינו מוכנים לחיות עם שאלות על מעמד הר סיני, על אבולוציה, על חברה מעורבת. אבל דווקא בנושא הכי נוקב וחשוב - פשוט אין תשובות. ומי שאומר שכן - משקר. לפעמים אפילו לא בא לנו להתפלל. התחושה היא שזה גם ככה לריק, גם ככה לא עוזר. ואז מה נשאר לנו בעצם.? אני חושבת שטמון פה עיקר גדול בעולם האמונה שלנו. אמונה שהקב"ה הוא בורא טוב, אבל גם עושה רע. שגם כשקורה משהו נורא, משהו מזוויע - הוא שם, הוא חלק מהתמונה. הנטיה היא לפעמים להוציא אותו, לכעוס עליו, להתעלם ממנו. אבל במקרים האלה לומדים שאפשר לשמור על קשר עם הקב"ה ועדיין לכעוס עליו, לצעוק אליו, לצעוק עליו. שמעתי פעם ממישהו שהיה מתפלל עם הרב גורן בימי כיפור, שכשהרב גורן היה מסיים לקרוא את ספר יונה הוא היה בוכה ואומר, אנחנו צריכים לצעוק על הקב"ה - איך חסת על נינוה, ולא חסת על מיליון וחצי ילדים?! מבינה איזה מדהים זה? ביום כיפור, רגע לפני תפילת נעילה - ועדיין השאלה הנוקבת נשארת, אבל משאירה את הקב"ה בתוך התמונה: מנהלת איתו שיחה, דיאלוג. ועוד משהו. יש בעולם שלנו דין וחסד. אפשר לצעוק על הדין - וממילא לשים את עצמך במקום הזה, של דין. ואפשר גם להתפלל לחסד. אותה צרה, אותה מצוקה, אבל להפנות את האנרגיה לתפילה, לבקשה, ולא לכעס. לפעמים זה עובד וזה מדהים. רבי יהודה הלוי כתב על הקב"ה - "ממך אליך אברח": לפעמים אנחנו רוצים לברוח מהקב"ה, לשים מאחור את האמונה ואת כל מה שחשבנו ושחינכו אותנו. ואנחנו בורחים ממנו הישר אל. זרועותיו הפתוחות. יקרה, אני ממש רוצה לחזק את ידייך בתוך כל התחושות והמחשבות האלה, מקווה שבד בבד גם תראי בטוב ה  ותרגישי איך הוא מאיר לך את הלב. חיבוק גדול בינתיים, ליאורה leora.d.c gmail.com
שאלה: תפילין: שמעתי הרצאה בנוגע לתפילין, הבנתי שיש כמה סוגים של תפילין, תפילין שמורכבים מכמה חתיכות עור, תפילין שמורכבים מעור שלם, אבל דק, ותפילין שמורכבים מעור שלם ועבה שהם התפילין המהודרים. למרות שכולם תקינים וכשרים לכל אחד יש חוזק אחר בתפילה, השאלה שלי, אם קניתי תפילין לפני שלושה חודשים בערך והם עלו לי 1200 שקל, הם נחשבים הכי פשוטים? הם אלה שמורכבים מכמה חתיכות עור? ואם כן, זה לא אותה מצווה אם הייתי קונה תפילין מהודרים?
תשובה: אין אפשרות לדעת מבלי להסתכל על הבתים עצמם, אבל בגדול בתים מהודרים עשויים מעור בהמה גסה רוב, פרוד פרוד לגמרי. והמחיר משתנה מסופר לסופר כך שלא ניתן לדעת על פיו את רמת ההידור. בנוסף יש לזכור שחלק עיקרי מרמת ההידור של התפילין מלבד איכות הבתים, אלו הפרשיות שנמצאות בתוכם. צורת הכתב, יופי הכתיבה, לא מחיקות, נכתבו על ידי סופר ירא שמיים וכו. בשורות טובות אברהם קריספין רב קהילה בישוב אדם
שאלה: רכב תקוע בצד הדרך: לכבוד הרב, אני נהגת חדשה ואני רוצה לדעת האם החיוב לעזור לחמור שנפל בצד הדרך "לא-תראה את-חמור אחיך או שורו, נופל בדרך, והתעלמת, מהם: הקם תקים, עמו" (דברים כ"ב, ד ) הוא גם מחייב לעזור לרכב תקוע בצד הכביש? ואם כן, באיזה תנאים אני צריכה לעזור? אם אני בדרך לבית ספר, ואאחר ללימודים? מה אם אני לבד ואולי זה מסוכן? לרוב אנשים יש בטוח "לצד הדרך", האם זה פוטר אותי? -חביבה סחרוטה, תלמידה י"ב אולפנית תל אביב.
תשובה: לך ברור שחובה לעזור למי שתקוע בדרך אבל בגלל מורכבות הענין אני חושב שהטוב ביותר שתפני את השאלה לראש האולפנית או לרב שם. כמו שכתבת המצבים המשתנים רבים ואין המקרים דומים אחד לשני ולכן נדרש הסבר ארוך ומפורט. דוד לוי 098987548
שאלה: גבולות בהדרכה: אני מדריכת שבא מעלות בבני עקיבא ואני לא כל כך מבינה מה הגבולות שצריכים להיות בין חניכים למדריכים כי מצד אחד בא לי שיהיה הכי צחוקים ונעשה שטויות, באלי להיות חברה שלהם כזה בקטע כיפי, מצד שני יש לי גם סמכות ואני לא יודעת איפה הגבול מה ומי. ואני מרגישה שאני נחמדה מידי, מהם הגבלות.? אגב גם מצד שני אני ממש רוצה להשפיע עליהם.
תשובה: עליך לזכור שגם החניכים לא רוצים שאת תהיי עוד חניכה הם רוצים אותך כמדריכה. החניכים רוצים להרגיש שלמדריכה שלהם יש סמכות - זה חשוב להם. הסמכות שלך כמדריכה היא גם הבסיס להשפעה עליהם - הם צריכים להקשיב לך כמדריכה ולא כשם שהם מקשיבים לחברים שלהם. אמנם ודאי מדריך איננו מורה וגם לא הורה - הוא צעיר והוא קרוב לחניכים בנכונות שלו לשחק ולשמוח אתם. המפתח איננו במעשים שאת עושה או לא עושה אלא בעמדה הפנימית(!) שאת מפתחת בתוכך. את צריכה להתמלא בתחושת איכפתיות ואחריות כלפי החניכים שלך - כאן מתחיל ההבדל בינך וביניהם. את צריכה לחשוב מה הצרכים של כל חניך? מה היחס הנכון שצריך לבנות כלפיו? וכו  בתוך השמחה והמשחקים את צריכה ליישם את הייחס האישי - להחמיא למי שצריך, לרסן את מי שצריך, לעודד את מי שצריך וכו  זה לא מונע להיות ספונטנית וזורמת אבל זה מחייב כל הזמן אחריות למה שקורה. את קובעת מתי מתחילים לשחק ומתי מפסיקים, את אחראית על האוירה של המשחק. את צריכה לזכור ולהרגיש תמיד מדריכה גם כשאת משחקת ושמחה אתם, את מדריכה.
שאלה: עוף שלם: לפעמים כשקונים עוף שלם יש צמוד לגרון חתיכת צינור חלול לבן כזה. שלא הוציאו עד הסוף. רציתי לדעת אם החלק הזה אסור מבחינת כשרות
תשובה: צינור חלול אין חשש כשרות. במידה הנמצא דם בתוך הצינור זו כן בעיה וצריך להסיר את הצינור. ועיין עוד ב
שאלה: קבורה בקומות: ביום שישי האחרון נפטר סבא שלי. בגלל קוצר זמן לפני כניסת שבת ולאחר שיחה עם נציג חברת קדישא בבית חולים בתל אביב שטען שקבורה סנהדרין היא תקינה ומאושרת על ידי ההלכה כקבורה יהודית - החליטו הילדים של סבא לקבור אותו בכוכים (בית עלמין ירקון). במחשבה לאחור היינו (לפחות אני ואמא שלי) כנראה מחליטים אחרת אם היינו מוכנים לזה, אך לצערינו אי אפשר להחזיר זמן לאחור. אנחנו משפחה שמשתדלת לשמור מסורת אך לא דתית. היום דיברנו עם קרובת משפחה (בת דודה שלי) מארה"ב שהיא חסידית ודתיה שטענה שככה קוברים רק מצטט "יהודים מודרניים" ואולי יש לקבור מחדש באדמה. הנושא מאוד רגיש לאמא שלי וכרגע בזמן השבעה היא שוב איבדה שקט נפשי לגבי נושא זה. האם יש לכם המלצה בנושא זה? האם מותר וכדאי להזיז קבר בכלל או במקרים כאלה? אודה לכם מאוד על התשובה בהקדם.
תשובה: מהשמים תנוחמו, בימי בית המקדש השני ולאחריו נקברו כל חכמי ישראל בכוכים כאלו בתוך מערות קבורה (עיין בקברי הסנהדרין בירושלים וכד ) באותה תקופה היה מקובל שלאחר שנה גם מלקטים את עצמות הנפטר מהכוך ומעבירים אותם לגלוסקמא (- קופסא העשויה מחרס) גם בשולחן ערוך מופיעים דיני "ליקוט עצמות". בעשרות השנים האחרונות, לאחר שהישוב היהודי בארץ התרבה מאד מאד - נוצר הצורך לחסוך במקומות קבורה. יש בארץ מצווה לחיות ולפתח אותה, ואומנם צריך לקבור את המת באדמה ולתת כבוד מסוים לגופה ששמשה כמשכן לנשמה במשך עשרות שנים, אך חלילה מלמלא את הארץ בקברים ובבתי קברות. המצווה היא לקבור את המת באדמה (או בארון מחורר לאדמה, כפי שנהגו בחו"ל כבר מימי הגמרא) לצורך כך ישנם 3 שיטות עקריות - 1. לקבור בני זוג באותו קבר אחד מעל השני - שיטה זו נהוגה בקהילות רבות באירופה שם קוברים את מתי המשפחה אחד מעל השני וכמובן כולם באדמה או בארונות מחוררים. 2. קבורה ב כוכים  בתוך גבעה טבעית או מלאכותית וכך המת נטמן באדמה. אני מבין שכך נקבר סבא שלכם. 3. הקמת  מרפסות  בצלע ההר כך שהמתים כולם מחוברים לאדמה של ההר אבל אלו כמו מגרשי אחד מעל השני - כך מקובל בהר המנוחות בירושלים. כל השיטות כשרות בהלכה אני ביקשתי מבני משפחתי לנהוג כך, ואני גם משתדל לעודד ולשכנע אנשים לקבור כך בבנין ירושלים תנוחמו ותזכו למצוות וטוב עשיתם דוד לוי 098987548 לגבי העברת המת - זה איסור חמור שמזיק לו והתירו רק במקרים מאד מסוימים כגון להעלות עצמותיו לארץ ישראל.
שאלה: חליטת צמחים: קניתי חליטות צמחים לתה כגון לימונענע לימונית וכדו טריים ולא בשקיות בחנות על המשקל במקרה זה הייתה להם כשרות של רבנות בת ים שאלתי היא 1 האם אפשר להשתמש בהם 2האם באופן כללי צריך לבדוק חליטות כאלה או אופן הכשרה מסוים 3 האם יש כשרות מועדפת למוצרים אלו 4האם מותר לחלוט בשבת ת ד"א לחנות עצמה יש כשרות רבנות
תשובה: אין לנו די פרטים כדי לדייק בתשובתינו. איפה החנות? מי נותן את הכשרות על החנות? האם הכשרות של המוצר רגיל או מהדרין? האם הכשרות של החנות רגיל או מהדרין? האם יש הוראות שימוש על גבי השקית? וכו? באופן כללי: צריך לסנן אחרי החליטה ולפני לשתייה. אסור לחלוט בשבת עצמה. יש להכין תמצית לפני שבת. בנוסף על כך גם אסור לסנן בשבת.